fotblomsterfluer
Store norske leksikon,Biologi,Dyreriket,Leddyr,Insekter,Tovinger,Blomsterfluer
Fotblomsterfluer er en slekt av tovinger i familien blomsterfluer. Det finnes omtrent ti arter i Norge, og noen av dem er svært vanlige.
Beskrivelse Bakkroppen til fotblomsterfluer er lang, smal og oransje-gul med en svart lengdestripe og svarte tverrstreker. De har en kroppslengde på omtrent 8 millimeter. Hannens fremre føtter er oppsvulmede. Levevis De ulike artene har ulike levevis. Noen sees i blomster, noen spiser pollen i gress og kan være viktige for pollinering av disse, andre igjen lever på enger eller i skog, og mange langs vann og sjøer. Larvene lever hovedsakelig av bladlus, men noen skal kunne spise blader i unge stadier. Én art klekkes fra råtnende sopp. Les mer i Store norske leksikon tovinger blomsterfluer urtefluer humleblomsterfluer